Charles Frend

Charles Frend (* 21. November 1909 in Pulborough, Sussex, England; † 8. Januar 1977 in London) weer en britischen Filmeditor un Speelbaas.

 Leven un Wark 
Frend hett de University of Oxford besöcht un füng dorna in’t Johr 1931 en Loopbahn as Editor bi de Produkschoonssellschop British International Pictures an. Man, kort later al wessel he na Gaumont British Pictures. In disse Tiet weer he bi veer Filmen vun Alfred Hitchcock för den Snitt verantwoortlich. Dorna hett he för de britischen Studios vun Metro-Goldwyn-Mayer in Elstree arbeit, woneem he ünner annern för The Citadel (1938) un Goodbye Mr. Chips (1939) tostännig weer. För den tweeten weer he sogor för den Oscar nomineert.

In’t Johr 1940 füng he an, as Speelbaas to arbeiten. Toeerst hett he en Reeg vun Propagandafilmen dreiht. Na’n Tweeten Weltkrieg weer he för gröttere britische Produkschonen ünner Verdrag nahmen, so as Scott of the Antarctic (1948) oder The Cruel Sea (1953). För den Film The Long Arm hett he 1956 en Pries kregen. In de 1960er Johren hett he ok för’t Feernsehn arbeit un Episoden vun britische Feernsehregen inszeneert, bit he sik 1970 ut dat Filmgewarf torüchtogen hett.

Frend is 1977 in’t Öller vun 67 Johren in London doodbleven.

 Filmografie (Utwahl) 
 Johr Titel Funkschoon 1932 Arms and the Man Snitt 1934 Waltzes from Vienna Snitt 1935 Oh, Daddy! Snitt 1936 Secret Agentdt.: Geheimagent Snitt 1936 Sabotage Snitt 1937 Young and Innocentdt.: Jung und unschuldig Snitt 1938 The Citadeldt.: Die Zitadelle Snitt 1939 Goodbye, Mr. Chipsdt.: Auf Wiedersehen, Mr. Chips Snitt 1939 The Lion Has Wings Snitt 1942 The Big Blockadedt.: Die Blockade Speelbaas 1942 The Foreman Went to Francedt.: Ein gefährliches Unternehmen Speelbaas 1948 Scott of the Antarcticdt.: Scotts letzte Fahrt Speelbaas 1949 A Run for Your Moneydt.: Kampf ums Geld Speelbaas 1953 The Cruel Seadt.: Der große Atlantik Speelbaas 1956 The Long Armdt.: Der lange Arm Speelbaas 1957 Barnacle Billdt.: Kapitän Seekrank Speelbaas 1960 Cone of Silencedt.: Zone des Schweigens Speelbaas 1959-61 Rendezvous, Feernsehfolgen Speelbaas 1960-61 Danger Man, Feernsehfolgendt.: Geheimauftrag für John Drake Speelbaas 1963 Beta Somdt.: Treffpunkt Tanger Speelbaas 1963 The Sentimental Agent, Feernsehfolgen Speelbaas

 Utteken 
Charles Frend weer dreemol för Filmpriesen vörslahn. Dat eerste mol weer 1940, as he för Goodbye Mr. Chips in de Kategorie Best Snitt för den Oscar nomineert weer. 1949 weer he för den Goldenen Lööw vun’t Filmfestival Venedig vörslahn för den Film Scott of the Antarctic. Wunnen hett he 1956 den Sülvern Boor vun de 6. Berlinale för The Long Arm.

 Weblenken 

Kategorie:Mann
Kategorie:Börger von Grootbritannien
Kategorie:Speelbaas
Kategorie:Filmeditor
Kategorie:Boren 1909
Kategorie:Storven 1977